
Consiliul Județean Vrancea, prin Centrul Cultural Vrancea, invită publicul la o întâlnire cu energia, talentul și pasiunea noii generații de muzicieni focșăneni, sâmbătă, 12 septembrie 2026, de la ora 17:00, în Crângul Petrești.
Concertul aduce pe aceeași scenă patru trupe formate din elevi din Focșani, fiecare cu un stil și o identitate muzicală proprie, dar unite de aceeași pasiune pentru rock și pentru muzica live: INDECISIV, CHASM, THE DILLUVIAN MECHANISM și LAST TIMERS.
De la rock alternativ și soft rock, până la metallic hardcore, punk și metal, cele patru formații vor transforma scena într-un spațiu al tinereții, creativității și expresivității, demonstrând că muzica rock are o nouă generație de artiști talentați și entuziaști. Vor participa: 
INDECISIV – Rock alternativ
CHASM – Soft rock
THE DILLUVIAN MECHANISM – Metallic hardcore
LAST TIMERS – Punk / Metal / Alternative

Prin organizarea acestui concert, Consiliul Județean Vrancea și Centrul Cultural Vrancea își continuă demersul de susținere și promovare a tinerelor talente locale, oferindu-le acestora oportunitatea de a urca pe scenă, de a-și exprima creativitatea și de a se întâlni cu publicul.
Evenimentul se adresează tuturor iubitorilor de muzică live, tinerilor, părinților, prietenilor și tuturor celor care doresc să susțină și să încurajeze noua generație de muzicieni vrânceni.
Intrarea este liberă! Vă așteptăm să fim împreună alături de tinerii artiști focșăneni și să ne bucurăm de un concert plin de energie, ritm și pasiune.
